আজি পুৱা অন্ধ্ৰ প্ৰদেশৰ চিত্তুৰ জিলাৰ এখন চিকিৎসালয়ত সংঘটিত হয় এক ভয়াৱহ অগ্নিকাণ্ড। এই অগ্নিকাণ্ডত শোকাৱহভাৱে মৃত্যুক আঁকোৱালি লয় দুই সন্তানসহ এগৰাকী চিকিৎসকে। চিত্তুৰৰ কাৰ্তিকেয়া চিকিৎসালয় ভৱনত এই শোকাৱহ ঘটনা সংঘটিত হৈছে।
নিহত চিকিৎসক গৰাকীক ডাঃ ৰবিশংকৰ ৰেড্ডী বুলি চিনাক্ত কৰা কৰা হৈছে। আনহাতে তেওঁৰ ৯ বছৰীয়া কন্যা সন্তান আৰু ১৪ বছৰীয়া পুত্ৰ সন্তানো এই ঘটনাত নিহত হয়।
প্ৰাৰম্ভিক অনুসন্ধানৰ ভিত্তিত অগ্নিনিৰ্বাপক বাহিনীয়ে শ্বৰ্ট চাৰ্কিটৰ ফলতে চিকিৎসালয়খনত জুই লাগিছিল বুলি সন্দেহ কৰিছে। ডাঃ ৰবিশংকৰ ৰেড্ডীৰ পৰিয়াল কাৰ্তিকেয়া চিকিৎসালয়ৰ ভৱনতে বাস কৰিছিল। চিকিৎসালয়ত জুই লগাৰ সময়ত পৰিয়ালটো শুই আছিল বুলি জানিব পৰা গৈছে।
অগ্নি নিৰ্বাপক বাহিনীৰ উদ্ধাৰকাৰী কৰ্মীয়ে কোঠাৰ দুৱাৰ ভাঙি শিশু দুটিক উদ্ধাৰ কৰি চিকিৎসালয়লৈ প্ৰেৰণ কৰিছিল যদিও উশাহত বিষাক্ত কাৰ্বন মনোক্সাইড গেছৰ অত্যাধিক পৰিমাণে ভিতৰলৈ সোমোৱাৰ বাবে শিশু দুটিক সুস্থ কৰাত বিফল হয় চিকিৎসকসকল।
আনহাতে চিকিৎসক ৰবিশংকৰ ৰেড্ডীৰ পত্নী আৰু মাতৃ জুইৰ পৰা কোনোমতে কোনো হানি নোহোৱাকৈ ৰক্ষা পৰে।
অগ্নি নিৰ্বাপক বাহিনীৰ এগৰাকী বিষয়াই উল্লেখ কৰা মতে তিনিমহলীয়া ভৱনটোৰ তলৰ মহলাত জুই লাগিছিল। জুইত নিহত হোৱা ডাঃ ৰবি শংকৰে তেওঁৰ পৰিয়ালৰ সৈতে চিকিৎসালয়ৰ ওপৰৰ মহলাত বাস কৰিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
